ΚΑΝΟΝΙΣΜΟΣ ( ΕΟΚ ) αριθ . 4175/88 ΤΗΣ ΕΠΙΤΡΟΠΗΣ της 28ης Δεκεμβρίου 1988 που τροποποιεί τον κανονισμό ( ΕΟΚ ) αριθ . 3137/82 που θεσπίζει τις λεπτομέρειες εφαρμογής σχετικά με τη χορήγηση χρηματικής αντιστάθμισης για ορισμένα αλιευτικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3468/88 ( 2 ), και ιδίως το άρθρο 13 παράγραφος,

Εκτιμώντας:

ότι, για να επιτραπεί στις οργανώσεις παραγωγών η εφαρμογή με κατάλληλες συνθήκες των μέτρων ισορροπίας της αγοράς στη ζώνη όπου τα προϊόντα τίθενται σε πώληση, η χρηματική αντιστάθμιση περιορίζεται, σύμφωνα με το άρθρο 3 του κανονισμού ( ΕΟΚ ) αριθ . 2202/82 του Συμβουλίου ( 3 ), στα προϊόντα που τέθηκαν σε πώληση σύμφωνα με τις περιφερειακές και τοπικές χρήσεις και συνθήκες- ότι, από τότε που τέθηκε σε ισχύ ο κανονισμός ( ΕΟΚ ) αριθ . 3137/82 της Επιτροπής της 19ης Νοεμβρίου 1982 που θεσπίζει της λεπτομέρειες εφαρμογής σχετικά με τη χορήγηση χρηματικής αντιστάθμισης για ορισμένα αλιευτικά προϊόντα ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3165/84 ( 5 ), κατέστη προφανής η ανάγκη ακριβέστερου καθορισμού της έννοιας της τιμής πρώτης πώλησης - ότι, από την πείρα που αποκτήθηκε, καταδείχθηκε η ανάγκη μεγαλύτερης ελαστικότητας στο περιθώριο ανοχής που επιτρέπεται στην τιμή απόσυρσης που προσφέρουν οι οργανώσεις παραγωγών - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ο κανονισμός ( ΕΟΚ ) αριθ . 3137/82 τροποποιείται ως εξής :

1 . Μετά το άρθρο 1 προστίθεται το άρθρο 1α :

"Άρθρο 1α Η κοινοτική τιμή απόσυρσης που θα εφαρμόσουν οι οργανώσεις παραγωγής εννοείται για το στάδιο της πρώτης πώλησης .

Η τιμή σ' αυτό το στάδιο δεν μπορεί να περιλαμβάνει τα έξοδα που πραγματοποιούνται μετά την εκφόρτωση, εκτός από τα έξοδα, συμπεριλαμβανομένων και των μεταφορικών, που συνδέονται με την πώληση στην ιχθυόσκαλα ή στην αποβάθρα σύμφωνα με τις διατάξεις του άρθρου 3γ του κανονισμού ( ΕΟΚ ) αριθ . 2202/82 ." 2 . Το άρθρο 2 παράγραφος 1 διατυπώνεται ως ακολούθως :

"1 . Οιαδήποτε οργάνωση παραγωγών εφαρμόζει το περιθώριο ανοχής που προβλέπεται στο άρθρο 13 παράγραφος 1 στοιχείο α ) του βασικού κανονισμού οφείλει να γνωστοποιεί στις αρμόδιες αρχές του κράτους μέλους από το οποίο έχει αναγνωριστεί τουλάχιστον δύο εργάσιμες ημέρες πριν από την εφαρμογή του περιθωρίου ανοχής το ύψος της τιμής απόσυρσης που εφαρμόζεται ανά κατηγορία προϊόντων σε κάθε τμήμα του πεδίου δραστηριοτήτων της .

Η τιμή αυτή ισχύει τουλάχιστον για πέντε εργάσιμες ημέρες .

Υπό τον όρο ότι τηρείται η προαναφερόμενη ελάχιστη χρονική περίοδος, οιαδήποτε οργάνωση παραγωγών σκοπεύει να μεταβάλει την περίοδο εφαρμογής των περιθωρίων ανοχής ή το ύψος της τιμής απόσυρσης οφείλει να γνωστοποιήσει την απόφασή της στις αρμόδιες αρχές, τουλάχιστον δύο εργάσιμες ημέρες, πριν από την εφαρμογή της. Οιαδήποτε μεταβολή της περιόδου εφαρμογής ή του ύψους της τιμής απόσυρσης πρέπει να διαρκεί τουλάχιστον πέντε εργάσιμες ημέρες ." Άρθρο 2 Ο παρών κανονισμός αρχίζει να ισχύει την 1η Ιανουαρίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 28 Δεκεμβρίου 1988 .

Για την Επιτροπή Antonio CARDOSO E CUNHA Μέλος της Επιτροπής ( 1 ) ΕΕ αριθ . L 379 της 31 . 12 . 1981, σ . 1 .

( 2 ) ΕΕ αριθ . L 305 της 10 . 11 . 1988, σ . 1 .

( 3 ) ΕΕ αριθ . L 235 της 10 . 8 . 1982, σ . 1 .

( 4 ) ΕΕ αριθ . L 335 της 29 . 11 . 1982, σ . 1 .

( 5 ) ΕΕ αριθ . L 297 της 15 . 11 . 1984, σ . 14 .